Target ห้างค้าปลีกชื่อดังในสหรัฐอเมริกา ประกาศว่าเตรียมงบกี่ล้านเหรียญสหรัฐ เอาไว้จ่ายโบนัสแก่พนักงาน เพื่อตอบแทนที่ทำงานหนักในช่วงเทศกาลปลายปี 2020
ท่ามกลางวิกฤตที่ห้างค้าปลีกทั่วโลกต้องเผชิญ จากสถานการณ์ที่ผู้คนต้องเก็บตัวอยู่บ้าน การใช้ชีวิตนอกบ้านเปลี่ยนไป นักท่องเที่ยวก็ยังไม่สามารถเดินทางท่องเที่ยวได้เหมือนเคย นอกจากเรื่องนี้จะกลายเป็นความท้าทายของบรรดาห้างค้าปลีกที่ต้องปรับตัวจากออฟไลน์ไปสู่ช่องทางออนไลน์ ก็ยังมีปัจจัยอื่น ๆ อย่างการบริหารคลังสินค้า การจัดส่ง ที่ต้องดำเนินการในรูปแบบใหม่ทั้งสิ้น แต่ดูเหมือนเรื่องเหล่านี้จะไม่ใช่ปัญหาสำหรับ Target ห้างค้าปลีกชื่อดังในสหรัฐอเมริกา เพราะเพิ่งประกาศว่าเตรียมงบ 200 ล้านเหรียญสหรัฐ เอาไว้จ่ายโบนัสแก่พนักงาน เพื่อตอบแทนที่ทำงานหนักในช่วงเทศกาลปลายปี 2020 โดยยอดขายในเดือนพฤศจิกายน – ธันวาคม เพิ่มขึ้นกว่า 17.2% แน่นอนว่ากำลังซื้อจากอีคอมเมิร์ซก็หนุนให้ห้างมีรายได้เติบโตเป็นเท่าตัว อย่างไรก็ตาม หากวิเคราะห์แนวทางธุรกิจของห้าง Target ในช่วงก่อนหน้า COVID-19 จะพบว่านโยบายธุรกิจของห้างนี้ไม่ได้มุ่งเน้นจะแข่งขันในสมรภูมิออนไลน์มากนัก แต่กลับให้ความสำคัญกับการสร้างประสบการณ์ชอปปิ้งแก่ลูกค้า ตั้งแต่การขยายสาขาทั้งสาขาขนาดใหญ่-ขนาดเล็ก รีโนเวทห้างด้วยการปรับปรุงพื้น ระบบไฟ ทำให้ผู้คนอยากเข้ามาซื้อสินค้า ใช้บริการร้านรวงและพื้นที่ภายในห้างมากขึ้น แต่เมื่อเกิดสถานการณ์โรคระบาด แน่นอนว่า Target ก็ปรับตัวเองไม่น้อย ทั้งลุกขึ้นมาทำแคมเปญบนโซเชียลมีเดีย และตกแต่งห้างให้มีบรรยากาศน่าเดินชอปปิ้ง ต้อนรับผู้คนหลังจากสามารถกลับมาเปิดห้างให้บริการได้แล้ว เป็นต้น
Target ห้างค้าปลีกชื่อดังในสหรัฐอเมริกา ประกาศว่าเตรียมงบ 200 ล้านเหรียญสหรัฐ เอาไว้จ่ายโบนัสแก่พนักงาน เพื่อตอบแทนที่ทำงานหนักในช่วงเทศกาลปลายปี 2020 โดยยอดขายในเดือนพฤศจิกายน – ธันวาคม 2020 เพิ่มขึ้นกว่า 17.2% แน่นอนว่ากำลังซื้อจากอีคอมเมิร์ซก็หนุนให้ห้างมีรายได้เติบโตเป็นเท่าตัว